DA Den Europæiske Unions Tidende L 280/3

KOMMISSIONENS FORORDNING (EF) Nr. 1236/2007

af 22. oktober 2007

om ændring af forordning (EF) nr. 1974/2006 med henblik på anvendelse af Rådets forordning (EF) nr. 378/2007 på frivillig graduering

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 91,

under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (2), særlig artikel 155,

under henvisning til Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (3), særlig artikel 6, litra b), og

ud fra følgende betragtninger:

(1) Efter artikel 1 i forordning (EF) nr. 378/2007 kan de medlemsstater, der ved nævnte forordnings ikrafttræden anvender ordningen med yderligere nedsættelser af de direkte betalinger, der er omhandlet i artikel 1 i Kommissionens forordning (EF) nr. 1655/2004 af 22. september 2004 om bestemmelser vedrørende overgangen fra frivillig graduering som fastsat i artikel 4 i Rådets forordning (EF) nr. 1259/1999 til tvungen graduering som fastsat i Rådets forordning (EF) nr. 1782/2003 (4), eller som i medfør af artikel 70, stk. 4a, i forordning (EF) nr. 1698/2005 er undtaget fra kravet om medfinansiering af fællesskabsstøtten, i perioden 2007-2012 anvende en nedsættelse, i det følgende benævnt »frivillig graduering«, på alle de direkte betalinger efter artikel 2, litra d), i forordning (EF) nr. 1782/2003, der skal foretages på deres område i et givet kalenderår som defineret i artikel 2, litra e), i nævnte forordning.

(2) De nettobeløb, der fremkommer ved frivillig graduering, skal i den medlemsstat, hvor de er fremkommet, anvendes til at finansiere fællesskabsstøtte til foranstaltninger under programmerne for udvikling af landdistrikter i overensstemmelse med forordning (EF) nr. 1698/2005 og gennemførelsesforordningerne hertil, herunder Kommissionens forordning (EF) nr. 1974/2006 af 15. december 2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (5).

(3) Bilag II til forordning (EF) nr. 1974/2006, som indholdet af programmerne for udvikling af landdistrikterne efter artikel 16 i forordning (EF) nr. 1698/2005 fastlægges på grundlag af, indeholder i del A, punkt 6, en finansieringsplan med to tabeller, som bør ændres, så at de medlemsstater, der anvender frivillig graduering, kan anføre de relevante beløb heri.

(4) Den ordning med frivillig graduering, der blev indført ved forordning (EF) nr. 378/2007, erstatter reglerne i forordning (EF) nr. 1655/2004, som derfor bør ophæves.

(5) Det er dog nødvendigt at sikre den fortsatte anvendelse af de beløb, der tilbageholdes efter den ordning med frivillig graduering, som blev indført ved artikel 4 i Rådets forordning (EF) nr. 1259/1999 af 17. maj 1999 om fastlæggelse af fælles regler for den fælles landbrugspolitiks ordninger for direkte støtte (6).

(6) Foranstaltningerne i denne forordning er i overensstemmelse med udtalelse fra Komitéen for Udvikling af Landdistrikterne, Forvaltningskomitéen for Direkte Betalinger og Komitéen for Landbrugsfondene —

UDSTEDT FØLGENDE FORORDNING:

Artikel 1

Del A i bilag II til forordning (EF) nr. 1974/2006 ændres som følger:

1) Tabellen i punkt 6.1 erstattes med tabellen i bilaget til nærværende forordning.

2) Fodnoten til overskriften til tabellen i punkt 6.2 affattes således: »(1) Hvis landdistriktsudviklingsprogrammerne omfatter forskellige typer regioner, og ELFUL-medfinansieringssatserne er differentieret, skal tabel 6.2 gentages for hver type region og for de beløb, der fremkommer ved frivillig graduering: regioner, der er omfattet af konvergensmålet, regionerne i den yderste periferi, de mindre øer i Det Ægæiske Hav, andre regioner og de beløb, der fremkommer ved frivillig graduering.«

Artikel 2

Forordning (EF) nr. 1655/2004 ophæves.

Medlemsstaterne anvender dog fortsat artikel 3, 4 og 5 i forordning (EF) nr. 1655/2004 ved anvendelse af beløb, der tilbageholdes i henhold til artikel 1 i forordning (EF) nr. 1655/2004 og artikel 4 i forordning (EF) nr. 1259/1999.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. oktober 2007. På Kommissionens vegne Mariann FISCHER BOEL Medlem af Kommissionen

(1) EUT L 277 af 21.10.2005, s. 1. Senest ændret ved forordning (EF) nr. 2012/2006 (EUT L 384 af 29.12.2006, s. 8).

(2) EUT L 270 af 21.10.2003, s. 1. Senest ændret ved Kommissionens forordning (EF) nr. 552/2007 (EUT L 131 af 23.5.2007, s. 10).

(3) EUT L 95 af 5.4.2007, s. 1.

(4) EUT L 298 af 23.9.2004, s. 3.

(5) EUT L 368 af 23.12.2006, s. 15. Ændret ved forordning (EF) nr. 434/2007 (EUT L 104 af 21.4.2007, s. 8).

(6) EFT L 160 af 26.6.1999, s. 113. Ophævet ved forordning (EF) nr. 1782/2003.